钦定古今图书集成/历象汇编/岁功典/第038卷 > 三日侍安成王曲水宴 前人
## 钦定古今图书集成/历象汇编/岁功典/第038卷 > 三日侍安成王曲水宴 前人

汇泽良孔殷，分区屏中县。蹑跨兼流采，襟喉迩封甸。
吾王奄酆毕，析珪承羽传。不资鲁俗移，何待齐风变。
东山富游士，北土无遗彦。一言白璧轻，片善黄金贱。
馀辰属上巳，清祓追前谚。持此阳濑游，复展城隅宴。
芳洲亘千里，远近风光扇。方欢厚德重，谁言薄游倦。